આ વર્ષે આવેલી 'પિંક' ફિલ્મ જાણે સ્ત્રીઓના અંતર અવાજ બની. આજના જમાનામાં સ્ત્રીઓને આપવામાં આવેલી કહેવાતી આઝાદી પર વ્યંગ કરતી આ ફિલ્મમાં અમિતાભ બચ્ચન ઉપરાંત તાપસી પન્નૂ મુખ્ય ભૂમિકામાં જોવા મળી હતી. આ ફિલ્મ અંગે વાત કરતાં આર.બાલ્કીએ કહ્યું હતું કે, "હું એવી ફિલ્મ બનાવવા માંગતો હતો જ્યાં વુમન એમપાવરમેન્ટ એ માત્ર ચર્ચાનો મુદ્દો ન હોય. આજે 21મી સદીમાં પણ વુમન એમપાવરમેન્ટ આપણા માટે માત્ર ચર્ચનો મુદ્દો છે અને આ વાત જ્યારે મને રિયલાઇઝ થઇ ત્યારે હું મારી પત્ની સાથે નજર નહોતો મેળવી શક્યો. એના પરથી જ મને આ ફિલ્મ બનાવવાનો વિચાર આવ્યો." કહેવું પડે કે આર.બાલ્કી અને ડિરેક્ટર અનિરુદ્ધ રોય ચૌધરી આજના જમાનાની સિંગલ વુમનની આપત્તિઓ પડદા પર ઉતારવામાં સફળ રહ્યાં.